[{"text_idx": "#000006", "text": "Teithiau 360, Fideos a Mwy"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000014", "text": "Bob blwyddyn mae'r Sefydliad Confucius ym Mhrifysgol Bangor gyda'u partner, Prifysgol Gwyddor Gwleidyddiaeth a Chyfraith Tsieina (CUPL), yn trefnu taith i Tsieina. Mae'r daith hon yn gyfle gwych i deithio i wahanol ddinasoedd yn Tsieina, ac i ddysgu, ymarfer a phrofi'r iaith Fandarin a diwylliant Tsieineaidd yn y fan a'r lle. Trefnir y daith gyda phartneriaid eraill Sefydliad Confucius CUPL, a chaiff y myfyrwyr gyfle i gwrdd a\u0302 chyfoedion o Rwmania, India'r Gorllewin a Norwy."}, {"text_idx": "#000015", "text": "Eleni, cymerodd 11 o fyfyrwyr ran yn y daith bythefnos, gan dreulio'r wythnos gyntaf yn Beijing lle buont yn dysgu'r iaith Fandarin a chael eu trochi yn niwylliant a hanes Beijing. Cafodd y myfyrwyr ymweliadau cofiadwy a\u0302 lleoedd hanesyddol, yn cynnwys : y Ddinas Waharddedig, Teml y Nefoedd, Palas yr Haf a sgwa\u0302r Tiananmen. Ymwelodd y myfyrwyr hefyd a\u0302 phencadlys Sefydliad Confucius, CUPL, a Phrifysgol Chwaraeon Beijing."}, {"text_idx": "#000016", "text": "Treuliwyd yr wythnos ganlynol yn Tai'an, Talaith Shandong. Profodd y myfyrwyr y bwyd a'r lletygarwch lleol gwych a chawsant gyfle i ymarfer eu sgiliau Mandarin newydd. Aethant hefyd i weld nifer o fannau o ddiddordeb a chymryd rhan mewn profiadau diwylliannol a lle\u0302n gwerin unigryw, megis: dysgu sut i wneud tofu a chrempogau Tsieineaidd, mynd i weithdy ar dorri papur a theipograffeg, cymryd rhan mewn gwersi crefft ymladd, mwynhau gweithdy peintio Tsieineaidd a theatr cysgodion."}, {"text_idx": "#000020", "text": "'Y ddrama gysgodion oedd un o'r pethau mwyaf diddorol i mi yn amserlen y gwersyll haf ac roeddwn yn edrych ymlaen ati ers y dechrau. I ddechrau cawsom gyfle i wneud ein cymeriadau ein hunain o doriadau papur ac yna cafwyd arddangosfa o theatr gysgodion. Cafodd ychydig o'r straeon Tsieineaidd traddodiadol eu portreadu drwy'r ddrama gysgodion gyda gwers ystyrlon tu o\u0302l iddynt. Roedd yn anhygoel gweld sut roedd y llif yn berffaith ac yn llyfn y tu o\u0302l i'r sgri\u0302n a gallem weld sut roedd y perfformwyr yn trin y cymeriadau oddi ar sgri\u0302n a oedd yn dangos eu symudiadau. Cafodd rhai ohonom gyfle hefyd i roi cynnig ar chwarae y tu o\u0302l i'r sgrin gan yr athrawon. Yn sicr, hwn oedd un o'r profiadau diwylliannol mwyaf diddorol hyd yma yn Tsieina.\u2018"}, {"text_idx": "#000021", "text": "Dyddiad cyhoeddi: 30 Gorffennaf 2019"}]